Når det kommer til personale, så er Fårup Sommerland blandt verdens top tre forlystelsesparker. Det har IAAPA - sammenslutningen af internationale forlystelsesparker - besluttet. IAAPA har set videooptagelser af personalet i aktion og læst beskrivelser af personaleuddannelse, og på baggrund af det, nominerede de Fårup Sommerlands personale som det bedste i forlystelsespark regi. Det blev dog en australsk forlystelsespark, der løb af sted med prisen, men det tager ikke glæden fra direktør Søren Kragelund; - Vi er da fantastisk stolte, det er en kæmpe cadeau til personalet. Og så var det jo en stor oplevelse at være i Orlando til prisuddelingen, siger han til TV2/Nord. Direktøren fortæller yderligere, at det er en stor motivation, at være nomineret til prisen, og at de nu har fået blod på tanden, og går efter første pladsen næste år.

Opsummering:
Personalet i Fårup sommerland kan nu kalde sig blandt det bedste personale i verden.